Title: INR ARCTRAC dusjløsninger INR - FDV.pdf
Alle våre glass er herdet, noe som gjør dem betydelig sterkere enn vanlig glass. Herdingen gjør glasset ca. åtte ganger sterkere enn vanlig glass, og om uhellet skulle være ute og glasset går i stykker, så granulerer glasset og danner små, butte biter i stedet for skarpe glasskår. Alle dusjvegger er CE-merket. Glassene produseres i Småland og herdes i spesielle herdeovner der de først varmes raskt opp til ca. 800 °C før de kjøles ned. Herdingen gir glasset en spesiell overflatespenning, og etter herdingen er det ikke mulig å skjære eller tilpasse glasset uten at det granulerer. Derfor må glasset skjæres i eksakte mål og hulltaking for hengsler, grep eller håndtak må gjøres før herdingen.